**ROMÂNIA**

**JUDEŢUL SATU MARE**

# CONSILIUL JUDEŢEAN

**PROIECT DE HOTĂRÂRE NR.\_\_\_\_\_\_\_\_\_\_/2024**

**privind modificarea Organigramei și a Statului de funcții**

**ale Muzeului Județean Satu Mare**

Consiliul Județean Satu Mare,

având în vedere Referatul de aprobare nr.\_\_\_\_\_\_\_\_\_\_/\_\_\_\_\_\_\_2024 al domnului Pataki Csaba, președintele Consiliului Județean Satu Mare, anexat prezentului proiect de hotărâre,

ținând cont de adresa Muzeului Județean Satu Mare nr. 1802/25.09.2024, înregistrată la Registratura Consiliului Județean Satu Mare cu nr. 20737/25.09.2024, prin care s-a înaintat Nota de fundamentare nr. 1800/25.09.2024 cu privire la aprobarea modificării Organigramei și a Statului de funcții ale Muzeului Județean Satu Mare,

raportat la:

- Hotărârea Consiliului Județean Satu Mare nr. 190/27.12.2023 privind reorganizarea și aprobarea Organigramei, a Statului de funcții și a Regulamentului de Organizare și funcționare ale Muzeului Județean Satu Mare,

- Hotărârea Consiliului Județean Satu Mare nr. 27/12.02.2024 privind modificarea Statului de funcții al Muzeului Județean Satu Mare,

în conformitate cu:

- Anexa nr. III - Familia ocupațională de funcții bugetare “Cultură” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 69 alin. (1) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare,

în temeiul prevederilor art. 173 alin. (2) lit. c) și ale art. 196 alin. (1) lit. a), coroborate cu cele ale art. 182 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1.** Se aprobă modificarea Organigramei Muzeului Județean Satu Mare, conform Anexei nr. 1 care face parte integrantă din prezenta hotărâre.

**Art.2.** Se aprobă modificarea Statului de funcții al Muzeului Județean Satu Mare, conform Anexei nr. 2 care face parte integrantă din prezenta hotărâre.

**Art.3.** La data intrării în vigoare a prezentei, Anexa nr. 1 a Hotărârii Consiliului Județean Satu Mare nr. 190/27.12.2023 privind reorganizarea și aprobarea Organigramei, a Statului de funcții și a Regulamentului de Organizare și funcționare ale Muzeului Județean Satu Mare, precum și Hotărârea Consiliului Județean Satu Mare nr. 27/12.02.2024 privind modificarea Statului de funcții al Muzeului Județean Satu Mare se abrogă.

**Art.4.** Cu ducerea la îndeplinire a prezentei se încredințează Muzeul Județean Satu Mare.

**Art.5.** Prezenta se comunică cu Muzeul Județean Satu Mare și Serviciul managementul resurselor umane din cadrul aparatului de specialitate al Consiliului Județean Satu Mare.

Satu Mare, \_\_\_\_\_\_\_\_\_\_\_2024

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

Pataki Csaba Crasnai Mihaela Elena Ana

Red./Tehn.E.S.A 5ex.